Rumunský lei

Rumunský lei (iné názvy: rumunský leu, skrátene: leu, skrátene: lei; po rumunsky j.č. leu, mn. č. lei, po slovensky sú buď tvary leu a lei oba nesklonné a platia pre j.č. aj mn. č. alebo sa rozlišujú presne tak isto ako v rumunčine; kód meny podľa ISO RON, do roku 2004 ROL) je menová jednotka Rumunska, ktorá sa delí na 100 bani (singulár ban).

Posledná menová reforma 
1. júna 2005 vykonalo Rumunsko menovú reformu, ktorou sa zmenil ISO kód meny z ROL na RON a výmenný kurz bol stanovený medzi RON a ROL na 1:10 000. Norma ISO 4217:2008 nesprávne uvádza(la) názov meny RON ako New Romanian leu; ISO 4217:2015 túto chybu napravila a názov meny už uvádza ako Romanian leu. NBS svojho času prevzala názov meny z ISO 4217:2008 (v podobe nový rumunský lei), ale doteraz (stav 2020) ho na svojich stránkach neopravila. Chybné zahrnutie slova nový do názvu rumunskej meny vzniklo svojho času nesprávnym pochopením príslušného rumunského zákona k menovej reforme, v ktorom sa v skutočnosti nehovorí, že sa mení meno rumunskej meny, ale sa tam naopak uvádza, že rumunská mena sa volá (naďalej) "leu" a len pomocne sa tam v texte rozlišuje medzi "starým leu" a "novým leu". Ani na samotných rumunských bankovkách či minciach od roku 2005 sa nikdy nenáchadzalo slovo "nový".

Mince a bankovky 
mince: 1, 5, 10, 50 bani
bankovky: 1, 5, 10, 50, 100, 200, 500 lei

Referencie 

Ekonomika v Rumunsku
Meny v Európe